**SLUŽBENIK ZA ZAŠTITU OSOBNIH PODATAKA**

Službenik za zaštitu osobnih podataka je osoba imenovana od strane voditelja obrade i izvršitelja obrade podataka sukladno članku 37. Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka).

Zadaće službenika za zaštitu osobnih podataka propisane su člankom 39. Opće uredbe o zaštiti podataka, prema kojem službenik za zaštitu osobnih podataka obavlja najmanje sljedeće zadaće:

* informiranje i savjetovanje voditelja obrade ili izvršitelja obrade te zaposlenika koji obavljaju obradu o njihovim obvezama iz ove Uredbe te drugim odredbama Unije ili države članice o zaštiti podataka;
* praćenje poštovanja ove Uredbe te drugih odredaba Unije ili države članice o zaštiti podataka i politika voditelja obrade ili izvršitelja obrade u odnosu na zaštitu osobnih podataka, uključujući raspodjelu odgovornosti, podizanje svijesti i osposobljavanje osoblja koje sudjeluje u postupcima obrade te povezane revizije;
* pružanje savjeta, kada je to zatraženo, u pogledu procjene učinka na zaštitu podataka i praćenje njezina izvršavanja u skladu s člankom 35. Opće uredbe o zaštiti podataka;
* suradnja s nadzornim tijelom;
* djelovanje kao kontaktna točka za nadzorno tijelo o pitanjima u pogledu obrade, što uključuje i prethodno savjetovanje iz članka 36. Opće uredbe o zaštiti podataka te savjetovanje, prema potrebi, o svim drugim pitanjima.

Ispitanici mogu kontaktirati službenika za zaštitu osobnih podataka u pogledu svih pitanja povezanih s obradom svojih osobnih podataka i ostvarivanja svojih prava iz ove Uredbe.

Službenik za zaštitu osobnih podataka obvezan je tajnošću ili povjerljivošću u vezi s obavljanjem svojih zadaća, u skladu s pravom Unije ili pravom države članice.

Kontaktni podaci službenika za zaštitu osobnih podataka u Javnoj ustanovi za upravljanje zaštićenim dijelovima prirode Varaždinske županije su:

Tel: 00385 (0)42 300 640

Fax: 00385 (0)42 300 641

Elektronička pošta: zastita.prirode@vz.t-com.hr